Gregg Toland

Gregg Wesley Toland, nado en Charleston, Illinois, o 29 de maio de 1904 e finado nos Ánxeles o 28 de setembro de 1948, foi un director de fotografía estadounidense, coñecido polo seu uso innovador da iluminación e técnicas como a profundidade de campo.

En 2003 International Cinematographers Guild votou a Toland como un dos dez directores de fotografía máis influentes da historia xunto con James Wong Howe, Gordon Willis, Sven Nykvist, Vittorio Storaro e Vilmos Zsigmond.

 Traxectoria 
Toland naceu en Charleston, Illinois, fillo de Jennie, unha ama de chaves, e Frank Toland. A súa nai mudouse a California varios anos despois de que os seus pais se divorciasen en 1910.

Toland demostrou por primeira vez o seu estilo de clarescuro con luz lateral na curtametraxe The Life and Death of 9413: a Hollywood Extra (1928), en que unha das dúas bombillas de 400 W que tiñan dispoñibles se queimou, deixando só unha bombilla para iluminar.

Durante a década de 1930, Toland converteuse no camarógrafo máis novo de Hollywood, mais axiña tamén pasou a ser un dos máis solicitados. Durante un período de sete anos (1936–1942), foi candidato en cinco ocasións ao Óscar á mellor fotografía, gañándoo por Wuthering Heights. Traballou con moitos dos grandes directores da época, incluídos John Ford, Howard Hawks, Erich von Stroheim, King Vidor, Orson Welles e William Wyler.

Dous dos seus traballados máis destacados foron The Long Voyage Home e Cidadán Kane. En ambos os filmes, os directores John Ford e Orson Welles acreditaron a Toland en pantalla ao mesmo tempo e no mesmo tamaño que a súa acreditación como directores, un tributo pouco habitual.

Cando Franklin Delano Roosevelt creou a Office of the Coordinator of Information (predecesora da Office of Strategic Services e da Central Intelligence Agency) antes da entrada dos Estados Unidos na segunda guerra mundial, Toland foi recrutado para traballar na unidade cinematográfica da axencia.P. 111 in Persico, Joseph E. 2001. Roosevelt's Secret War: FDR and World War II Espionage. Nova York: Random House. 536 pp. Toland foi nomeado tenente no departamento de cámara da mariña, para o que realizou o seu único traballo como director, December 7th: The Movie (1943); este documental sobre o ataque a Pearl Harbor codirixido por John Ford é tan realista que foi tomado por imaxes reais do ataque. A versión de 20 minutos do filme (orixinalmente, de 82 minutos) gañou o Óscar á mellor curtametraxe documental.

Toland faleceu mentres durmía o 28 de setembro de 1948, por mor dunha trombose coronaria aos 44 anos. Está enterrado no Hollywood Forever Cemetery de Hollywood, California.

 Filmografía 
 Ano  Título  Director  Notas1928  The Life and Death of 9413: A Hollywood Extra  Robert FloreySlavko Vorkapić  codirector de fotografía con Paul Ivano1929  Queen Kelly  Erich Von Stroheim  sen acreditardirector de fotografía do final europeo dirixido por Richard Boleslawski1929  The Trespasser  Edmund Goulding codirector de fotografía con George Barnes1929  Bulldog Drummond  F. Richard Jones 1929  This Is Heaven  Alfred Santell1929  Condemned  Wesley Ruggles1930  Raffles  George Fitzmaurice1930  Whoopee!  Thornton Freeland  codirector de fotografía con Lee Garmes e Ray Rennahan1930  The Devil to Pay!  George Fitzmaurice  codirector de fotografía con George Barnes1931  Indiscreet  Leo McCarey  codirector de fotografía con Ray June1931  One Heavenly Night  George Fitzmaurice codirector de fotografía con George Barnes1931  Street Scene  King Vidor1931  Palmy Days  A. Edward Sutherland  1931  The Unholy Garden  George Fitzmaurice  1931  Tonight or Never  Mervyn LeRoy  1932  Play-Girl  Ray Enright 1932  Man Wanted  William Dieterle  1932  The Tenderfoot   Ray Enright  1932  The Washington Masquerade  Charles Brabin  1932  The Kid from Spain  Leo McCarey  1933  The Masquerader  Richard Wallace 1933  The Nuisance  Jack Conway 1933  Tugboat Annie  Mervyn LeRoy  1933  Roman Scandals  Frank Tuttle 1934  Nana   Dorothy ArznerGeorge Fitzmaurice 1934  Lazy River  George B. Seitz 1934  We Live Again  Rouben Mamoulian 1934  Forsaking All Others  W. S. Van Dyke 1935  Les Misérables  Richard Boleslawski 1935  Public Hero No. 1  J. Walter Ruben 1935  The Dark Angel  Sidney Franklin 1935  Splendor  Elliott Nugent 1935  Mad Love  Karl Freund 1935  The Wedding Night  King Vidor 1936  Camiño da gloria  Howard Hawks 1936  These Three  William Wyler 1936  Come and Get It  Howard HawksWilliam Wyler   codirector de fotografía con Rudolph Maté1936  Beloved Enemy  H. C. Potter 1937  History Is Made at Night  Frank Borzage  codirector de fotografía con David Abel1937  Woman Chases Man  John G. Blystone  1937  Rúa sen saída  William Wyler 1938  The Goldwyn Follies  George Marshall 1938  Kidnapped  Alfred L. Werker 1938  The Cowboy and the Lady  H. C. Potter  1939  Intermezzo  Gregory Ratoff  1939  Cumes borrascosos  William Wyler 1939  Raffles  Sam Wood 1939  They Shall Have Music  Archie Mayo 1940  As uvas da ira John Ford 1940  The Long Voyage Home 1940  O forasteiro  William Wyler 1940  The Outlaw   Howard Hughes  estreado en 19431941  Cidadán Kane  Orson Welles 1941  A loba  William Wyler 1941  Bóla de fogo  Howard Hawks 1943  December 7th: The Movie  Gregg TolandJohn Ford  codirector e director de fotografía1946  Os mellores anos da nosa vida  William Wyler  1946  Song of the South  Harve Foster 1946  The Kid from Brooklyn  Norman Z. McLeod 1947  The Bishop's Wife  Henry Koster  1948  A Song is Born  Howard Hawks  1948  Enchantment  Irving Reis  

 Premios e candidaturas 
Premios Óscar
 Ano Categoría Filme Resultado Ref.1935  Mellor fotografía  Les Misérables   1937   Mellor fotografía  Dead End  1939 Mellor fotografía en branco e negro  Wuthering Heights   Intermezzo: A Love Story  1940  The Long Voyage Home  1941  Cidadán Kane  1943  Mellor curtametraxe documental  December 7th: The Movie    

 Notas 

 Véxase tamén 
 Ligazóns externas 
 Internet Encyclopedia of Cinematographers 
 The Motion Picture Cameraman article written by Toland

Categoría:Nados en Illinois
Categoría:Nados en 1904
Categoría:Finados en 1948
Categoría:Personalidades do cinema dos Estados Unidos de América